Raufoss prestegjeld

Raufoss prestegjeld var et prestegjeld tilhørende Toten prosti i Hamar bispedømme i Den norske kirke. Det omfattet Raufoss sogn i Vestre Toten kommune i Oppland fylke, og hovedkirken var Raufoss kirke.

Raufoss prestegjeld og dets sogn er nå en del av Vestre Toten kirkelige fellesråd underlagt Toten prosti.

Historikk 

Ved kgl.res. av 29. mai 1981, med virkning fra 1. august 1981 ble Raufoss kapelldistrikt utskilt fra Vestre Toten prestegjeld og opprettet som Raufoss prestegjeld.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Referanser

Vestre Totens historie
Prestegjeld i Hamar bispedømme
Prestegjeld i Innlandet